খুতবা
খুতবা বা খুৎবা (Arabic: خطبة khuṭbah, তুর্কি: hutbe) হল মসজিদে মুসল্লিদের সামনে প্রদত্ত ধর্মীয় বক্তৃতা যা সার্বভৌম শাসকের অধীনতা স্বরূপ তাঁর নামে প্রকাশ্যে ধর্মউপদেশ পাঠ। জুমার নামাজ ও দুই ঈদের নামাজে খুতবা পড়া হয়। খুতবা প্রদানকারী ব্যক্তিকে বলা হয় খতিব। সাধারণত খুতবা আরবি ভাষায় প্রদান করা হয়। তবে কিছু স্থানে স্থানীয় ভাষায় খুতবা দেয়ার প্রচলন রয়েছে। পূর্বে শাসকের সার্বভৌমত্বের প্রকাশ হিসেবে খুতবায় তার নাম উচ্চারণ করা হত।